钦定古今图书集成/明伦汇编/官常典/第232卷 > 李性传
## 钦定古今图书集成/明伦汇编/官常典/第232卷 > 李性传

按《宋史》本传：《性传》：字成之，宗正寺主簿，舜臣之子也。
嘉定四年，举进士，历干办行在诸军审计司。进对，有
崇尚道学之名，未遇其实。帝曰：“‘实者何在’？性传对曰：
‘在陛下格物致知，以为出治之本’。”迁武学博士，寻为
太常博士，兼诸王宫大小学教授，升太常寺丞，兼权
工部郎中，兼权都官郎官，迁起居舍人兼侍讲。疏言：
“东周以后，诸侯卿大夫皆以既葬而除服。秦、汉之际，
尢为浅促。孝文定为三十六日之制，则视孝惠以前
已有加矣。东汉以后，又损之为二十七日，谓之以日
易月，则薄之至也。千数百年，惟晋武帝、魏孝文为能
复古之制，而群臣沮格，未克尽行。惟孝宗通丧三年，
近古所独。陛下继之，至性克尽，前烈有光。乞以此疏
付之史官，庶几四海闻风，民德归厚。”迁起居郎兼国
史编修、实录检讨，权刑部侍郎，进礼部侍郎，以臣僚
言罢。寻以宝章阁待制知饶州，改知宁国府，再知饶
州，复以言罢。召为兵部侍郎兼侍讲兼同修国史，兼
实录院同修撰，升兼侍读，权兵部尚书。进读《仁皇训
典》，乞读帝学，从之。权吏部尚书。臣僚论舜臣立庙封

拜端明殿学士、签书枢密院事兼权参知政事，寻同
知枢密院事。未几，落职与郡。十二年，以资政殿大学
士提举洞霄宫。宝祐二年，依旧职提举万寿观，兼侍
读，以观文殿学士致仕。卒，特赠少保。